text: Notícies Foto: Pau Griera
  Lildami col.labora amb Xavibo i Sr. Chen a "Mediterrani"
  La cançó és un avançament del que serà el seu nou EP, "Cal Damià".
  Lildami, l'artista urbà català de referència, publica una nova cançó del que serà el seu nou EP, "Cal Damià". El nou avançament es titula "Mediterrani" i és un viatge als origens on barreja el català i el castellà. A nivell de beat, que firma Sr. Chen, la cançó recorda clàssics de pop-rock dels anys seixanta i té una atmosfera molt pop. Lildami col.labora també amb el raper mallorquí Xavibo, un dels màxims referents de la rica escena urbana balear, que li aporta la introspecció i la nostàlgia que tant caracteritza les seves lletres.
  "Mediterrani" és la tercera cançó que Lildami presenta del seu nou EP "Cal Damià", després de la introspectiva "Tinc poc temps" i "Si vols", on hi col·laboren els barcelonins Kickbombo i els bascos Huntza.